**Tasdawit Abderrahman Mira-Bgayet-**

**Tamazdeyt n tutlayin d tsekliwin**

**Tasga n tutlayt d yidles n Tmazi****ɣt**

**Aseɣti n ukayad n tenfalit n umesḍis wis sin (Aseggas wis sin)**

**Aḍris :**

Feṭṭa d taɣezfant n lqedd, ur tqewwa ara aṭas, aksum-is d win mellulen, yerra ɣef cceɛr-is aberkan. Acekkuḥ-is d azriran, rnu ɣezzif. Tiṭ-is, tedda d timmi-ines s temɣer tecebbeḥ udem-is. Amummu n tiṭ-is d aberkan, lecfar-is dewwren, leḥnak-is d wid yeččuren d aksum, udem-is d aɣezfan cwiṭ, anzaren-is d iɣezfanen d iḍebɛanen. Aqemmuc-is d ameqqran, mi ttettaḍsa ad d-binen akk wuglan, fell-as sser dayen kan. ((Tamuɣli fell-as mi ters, tettagi ad tekkes)). Yal tameṭṭut s ccbaḥa-s, yal yiwet tesɛa lqima-s, mačči d zzin i d lsas, sslaḥ-is d leḥdaqa-s.

**N. BENAZZOUZ, « *Taɛekkazt n lejdud* », Tizrigin BOUSEKKINE, 2021, SB.27.**

**Isastanen (8 tnq)**

1-Efk-d azwel i uḍris-a.

**Feṭṭa ; Tafekka n Feṭṭa ... (0,5)**

2-Dacu-t usentel n uglam, deg uḍris-a ?

**Asentel n uglam, deg uḍris-a d amdan (Feṭṭa). (0,5)**

3-Sleḍ aḍris-a almend n tuddsa.

**Deg u****ḍris-a tamarut tessemres akk tinemhal n uglam (5) : (01)**

**1-Tiɣin : asnekwu n usentel yella-d s tikci kan n yisem (Feṭṭa). Aya deg tazwara yakan. (01)**

**2- Asettwel : syin tamarut tebda aglam n yiferdisen n tfekka-s akked tulmisin-nsen : lqedd, tiddi, aksum, acekkuḥ, tiṭ, amummu atg. MD : lecfar-is dewwren. (01)**

**3- Aleddem n uglam : tamarut tesseɣzef deg uglam n kra n yiferdisen. MD1 : aksum-is d win mellulen, yerra ɣef cceɛr-is aberkan. MD2 : Acekkuḥ-is d aberkan, d azriran, rnu** **ɣezzif. (01)**

**4-Alsawal : yella-d wallus n yiwet n tekti :**

**-Aqemmuc-is d ameqqran /mi ttettaḍsa ad d-binen akk wuglan------tikti d tem****ɣer n uqemmuc. (01)**

**5- Tigin n wassaɣ : ɣas aḍris d awezlan maca yefka-yas tmarut azal-is deg thuski, aya s useqdec n kra n tenɣumnayin. MD1 : Tamuɣli fell-as mi ters, tettagi ad tekkes.**

**MD2 : Mačči d zzin i d lsas, sslaḥ-is d leḥdaqa-s. (01)**

4- Segzi-d tanfalit yellan, gar tacciwin, deg uḍris.

**Tanfalit yellan gar tacciwin temmal-d dakken Feṭṭa tecbeḥ nezzeh. S wawal-nniḍen zzin-is yufrar. (01)**

**Tanfalit s tira (12tnq)**

Tenna-d tmarut : « Yal tameṭṭut s ccbaḥa-s, yal yiwet tesɛa lqima-s, mačči d zzin i d lsas, sslaḥ-is d leḥdaqa-s ».

Di kra n yijariḍen (8-10), sken-d tamuɣli-k(m) ɣef waya.

**Tamawt**

1. **Adris ilaq ad yili d afuklan, ama s tuddsa taḥerfit nex d tuddist.**
2. **Tuffɣa ɣef usentel. (2nqt)**
3. **Ma yella asentel yella, tasekka ulac. (2nqt)**
4. **Tasekka d usentel llan. (6nqt)**
5. **Tira : tala n yisekkilen, asigez, tizdit, afraz, tezdeg. (4nqt)**
6. **Iferdisen utlayanen akked tenmeẓla. (2nqt)**